# Töösuunised

##

Sügavuspiirikuga (17) saate määrata soovitud puurimissügavuse X.

- Vajutage sügavuspiiriku seadenuppu (15) ja asetage sügavuspiirik lisakäepidemesse (16).
  Sügavuspiiriku (17) rihveldus peab olema alla suunatud.
- Lükake vahetatav SDS plus tööriist lõpuni SDS plus tööriista kinnituskohta . Vastasel korral võib vahetatava SDS plus tööriista liikuvus põhjustada vale puurimissügavuse.
- Tõmmake sügavuspiirik nii kaugele välja, et puuri otsa ja sügavuspiiriku otsa vahekaugus vastab soovitud puurimissügavusele X.

##

- Vahetatava tööriista kinnikiildumisel või haaku‌misel katkestatakse puurspindli ajamiahel. Hoidke sealjuures esinevate jõudude tõttu elektrilist tööriista alati tugevalt kahe käega ja seiske kindlas asendis.

- Kui elektriline tööriist blokeerus, lülitage see välja ja vabastage vahetatav tööriist. Blokeeritud puuri korral sisselülitamisel tekivad suured reaktsioonimomendid.

##

Kiirväljalülitus (KickBack Control) tagab elektrilise tööriista üle parema kontrolli ja niiviisi kasutaja suurema ohutuse võrreldes tööriistadega, millel KickBack Control puudub. Elektrilise tööriista äkilisel ja ettenägematul pöörlema hakkamisel ümber puuri telje lülitub elektriline tööriist välja.

- Taaskasutuselevõtuks vabastage sisse-/väljalüliti (10) ja vajutage seda uuesti.

Kiirväljalülitusest teavitatakse elektrilise tööriista töövalguse (14) vilkumisega.

##

Integreeritud vibratsioonisummutus vähendab tekkivat vibratsiooni.

- Kui summutuselement on kahjustatud, lõpetage elektrilise tööriista kasutamine.

##

Elektrooniline püsikiiruse hoidja hoiab konstantset pöörlemiskiirust tühikäigul ja kindlatel koormustingimustel. See tagab ühtlase tööjõudluse.

##

- Asetage elektriline tööriist mutrile/kruvile ainult väljalülitatult. Pöörlevad vahetatavad tööriistad võivad maha libiseda.

Kruvitsaotsakute kasutamiseks vajate SDS plus kinnitusvarrega universaalset otsakuhoidikut (18) või silindrilise varre või kuuskantvarrega universaalset otsakuhoidikut (19).

## SDS plus kinnitusvarrega universaalse otsakuhoidiku sisseasetamine

- Puhastage kinnitusvarre sisseasetatav osa ja määrige seda kergelt.
- Lükake universaalne otsakuhoidik (18) pöördliigutusega tööriistakinnitusse, kuni see automaatselt lukustub.
- Kontrollige lukustust, tõmmates universaalset otsakuhoidikut.
- Kinnitage kruvitsaotsak universaalsesse otsakuhoidikusse (18). Kasutage ainult kruvipeaga sobivaid kruvitsaotsakuid.
- Universaalse otsakuhoidiku (18) eemaldamiseks lükake lukustushülssi tahapoole ja võtke universaalne otsakuhoidik tööriistakinnitusest välja.

## Silindrilise varre või kuuskantvarrega universaalse otsakuhoidiku sisseasetamine

- Asetage silindrilise varre või kuuskantvarrega universaalne otsakuhoidik (19) sisse. Toimige seejuures nii nagu vahetatava tööriista sisseasetamisel vaadake Vahetatava tööriista paigaldamine (vt jn C1).
- Kontrollige lukustust, tõmmates universaalset otsakuhoidikut (19).
- Kinnitage kruvitsaotsak universaalsesse otsakuhoidikusse (19). Kasutage ainult kruvipeaga sobivaid kruvitsaotsakuid.
- Universaalse otsakuhoidiku (19) eemaldamiseks toimige nii nagu vahetatava tööriista eemaldamisel vaadake Vahetatava tööriista eemaldamine (vt jn C2).

##

Juhis: Elektritööriista kukkumise vastu kindlustamiseks tuleb kasutada süsteemkaaluga sobivat kukkumiskaitsevahendit (21). Kukkumiskaitsevahendi maksimumpikkus on 1,8 m. Oluline on järgida elektrilise tööriista lubatud kinnituspiirkonda (20).

Eelistatult kasutage kukkumiskaitsevahendina ankrusõlmega kinnitatud lintsilmust või kukkumistõukeleevendiga kukkumiskaitsevahendit.

Kukkumiskaitsevahendi (21) kinnitamisel järgige tingimata selle kasutusjuhendit.

- Kukkumiskaitsevahendi vastasots tuleb tingimata kinnitada stabiilse struktuuri (nt hoone või telling) külge ja mitte kunagi kasutaja enda külge.
  Kukkumiskaitsevahend peab olema vabalt liikuv ja võib olla kinnitatud üksnes fikseeritud tugipunktile (22) ja lubatud kinnituspiirkonnale (20) elektrilisel tööriistal.
  Valige fikseeritud tugipunkt (22) nii, et elektriline tööriist saaks kukkumise korral vabalt kukkumiskaitsevahendisse kukkuda, ilma seejuures ümber kasutaja keerdumata või teda ohustamata.
  Ärge kunagi kasutage kukkumiskaitsevahendit elektrilisel tööriistal, millele on paigaldatud tolmuimeja .