# Værktøjsskift

Med ONECHUCK-borepatronen kan du anvende SDS plus-indsatsværktøjer samt cylindriske og sekskantede indsatsværktøjer nemt og bekvemt uden at bruge andre værktøjer eller skifte borepatron.

Støvbeskyttelseskappen (3) forhindrer i stort omfang, at borestøv trænger ind i værktøjsholderen under brug. Når værktøjet sættes i, skal man være opmærksom på, at støvbeskyttelseskappen (3) ikke beskadiges.

- En beskadiget støvbeskyttelseskappe skal straks udskiftes. Det anbefales at lade en kundeservice udføre arbejdet.

## Værktøjsskift (SDS plus)

### Isætning af SDS plus-indsatsværktøj (se billede B1−B2)

- Hold fast i den bageste kappe (5) på borepatronen med den ene hånd. Åbn værktøjsholderen ved at dreje den forreste kappe (4) helt med den anden hånd.
- Rengør SDS plus-indsatsværktøjets indstiksende, og smør den med en smule fedt.
- Isæt SDS plus-indsatsværktøjet i værktøjsholderen med en drejebevægelse, til det automatisk låses.
- Kontrollér, at den er låst, ved at trække i værktøjet.

SDS plus-indsatsværktøjet er systembetinget frit bevægeligt. Derved opstår der en rundløbsafvigelse ved tomgang. Dette har ingen indvirkning på borehullets nøjagtighed, da boret centreres automatisk ved boring.

### Udtagning af SDS plus-indsatsværktøj (se billede B3)

- Skub den bageste kappe (5) bagud, og tag SDS plus-indsatsværktøjet ud.

## Værktøjsskift (cylindrisk skaft, sekskant)

### Isætning af indsatsværktøj (se billede C1)

Bemærk! Brug ikke værktøj uden SDS plus til hammerboring! Værktøj uden SDS plus og dets borepatron beskadiges under hammerboring.

Bemærk! Brug kun værktøjerne med cylindrisk skaft eller sekskantskaft til boring.

- Luk ikke borepatronen, mens el-værktøjet er tændt. Boret kan blive slynget ud og forårsage skade.

Bemærk! Brug udelukkende indsatsværktøjer med cylindrisk skaft eller sekskantskaft med en skaftdiameter på 6 til 10 mm.

- Drej slag-/drejestop-afbryderen (13) til positionen "Boring".

- Hold fast i den bageste kappe (5) på borepatronen med den ene hånd. Åbn værktøjsholderen med den anden hånd ved at dreje den forreste kappe (4) så meget, at værktøjet kan sættes i.
- Sæt det cylindriske eller sekskantede indsatsværktøj i borepatronen.
- Hold fast om den bageste kappe (5) med den ene hånd, og drej med den anden hånd den forreste kappe (4) kraftigt i pilens retning, indtil der lyder et højt klik.
- Kontrollér fastgørelsen ved at trække i værktøjet.

Sæt kun indsatsværktøjet i, når el-værktøjet er slukket.

### Udtagning af indsatsværktøj (se billede C2)

- Hold fast i den bageste kappe (5) på borepatronen med den ene hånd. Åbn værktøjsholderen med den anden hånd ved at dreje den forreste kappe (4) så meget, at værktøjet kan tages ud.
- Tag indsatsværktøjet ud.

- Åbn ikke borepatronen, mens el-værktøjet er tændt. Boret kan blive slynget ud og forårsage skade.