# Verktøyskifte

Med ONECHUCK-chucken kan SDS plus-innsatsverktøy, sylindriske innsatsverktøy og sekskantinnsatsverktøy brukes enkelt og komfortabelt uten behov for ekstra verktøy eller behov for å skifte chucken.

Støvhetten (3) hindrer at borestøv trenger inn i verktøyfestet under arbeidet. Når verktøyet settes inn, må du passe på at støvhetten (3) ikke skades.

- En skadet støvhette må skiftes ut umiddelbart. Det anbefales å overlate utskiftingen til et serviceverksted.

## Verktøyskifte (SDS plus)

### Sette inn SDS plus-innsatsverktøy (se bilde B1−B2)

- Hold fast den bakre hylsen (5) til chucken med den ene hånden. Åpne verktøyholderen helt ved å dreie den fremre hylsen (4) med den andre hånden.
- Rengjør innstikksenden på SDS plus-innsatsverktøyet, og smør den med litt fett.
- Skru SDS plus-innsatsverktøyet inn i verktøyholderen til det låses automatisk.
- Kontroller at det er låst ved å trekke i verktøyet.

SDS plus-innsatsverktøyet er fritt bevegelig. Dette er systemrelatert. Det oppstår dermed et rundhetsavvik ved tomgang. Dette har ingen konsekvenser for borehullets nøyaktighet, ettersom boret sentrerer seg selv under boring.

### Ta ut SDS plus-innsatsverktøyet (se bilde B3)

- Skyv den bakre hylsen (5) bakover, og ta ut SDS plus-innsatsverktøyet.

## Bytte verktøy (sylindrisk skaft, sekskant)

### Feste innsatsverktøy (se bilde C1)

Merknad: Bruk ikke verktøy uten SDS plus til hammerboring! Verktøy uten SDS plus og tilhørende chucker tar skade ved hammerboring.

Merknad: Bruk verktøy med sylindrisk skaft eller sekskantskaft bare i driftsmodusen boring.

- Lukk ikke chucken ved å slå på elektroverktøyet. Boret kan bli slynget ut, noe som medfører fare for personskader.

Merknad: Bruk utelukkende innsatsverktøy med sylindrisk skaft eller sekskantskaft med en skaftdiameter på 6 til 10 mm.

- Drei slag-/dreiestoppbryteren (13) til stillingen "Boring".

- Hold fast den bakre hylsen (5) til chucken med den ene hånden. Åpne verktøyholderen ved å dreie den fremre hylsen (4) med den andre hånden helt til innsatsverktøyet kan settes inn.
- Sett inn det sylindriske innsatsverktøyet eller sekskantinnsatsverktøyet i chucken.
- Hold fast den bakre hylsen (5) med den ene hånden, og drei den fremre hylsen (4) hardt i pilretningen med den andre hånden helt til du hører et tydelig klikk.
- Kontroller at den sitter fast ved å trekke i verktøyet.

Sett bare inn innsatsverktøyet når elektroverktøyet er slått av.

### Ta ut innsatsverktøyet (se bilde C2)

- Hold fast den bakre hylsen (5) til chucken med den ene hånden. Åpne verktøyholderen ved å dreie den fremre hylsen (4) med den andre hånden helt til innsatsverktøyet kan tas ut.
- Ta ut innsatsverktøyet.

- Åpne ikke chucken ved å slå på elektroverktøyet. Boret kan bli slynget ut, noe som medfører fare for personskader.