# Punerea în funcţiune

##

Cu ajutorul comutatorului de oprire a percuţiei/rotaţiei (13) selectează modul de funcţionare a sculei electrice.

- Pentru comutarea modului de funcţionare, apasă tasta de deblocare (12) şi roteşte comutatorul de oprire a percuţiei/rotaţiei (13) în poziţia dorită, până când se fixează sonor.

Observaţie: Modifică modul de funcţionare numai când scula electrică este dezactivată! În caz contrar, scula electrică se poate deteriora.

Poziţia pentru găurire cu percuţie în beton sau piatră

Poziţia pentru găurire fără percuţie în lemn, metal, ceramică şi material plastic, precum şi pentru înşurubare

##

Cu ajutorul comutatorului de schimbare a direcţiei de rotaţie (8) poţi schimba direcţia de rotaţie a sculei electrice. Atunci când comutatorul de pornire/oprire (10) este apăsat, acest lucru nu mai este însă posibil.

- Acţionează comutatorul de schimbare a direcţiei de rotaţie (8) numai cu scula electrică oprită.

Pentru găurire şi găurire cu percuţie, reglează întotdeauna direcţia de rotaţie pe funcţionarea spre dreapta.

- Funcţionare spre dreapta: Pentru găurire şi înşurubarea de şuruburi, împinge spre stânga, până la opritor, comutatorul de schimbare a direcţiei de rotaţie (8).
- Funcţionare spre stânga: Pentru slăbirea, respectiv deşurubarea şuruburilor şi piuliţelor, apasă spre dreapta, până la opritor, comutatorul de schimbare a direcţiei de rotaţie (8).

Observaţie: Dacă comutatorul de schimbare a direcţiei de rotaţie se află în poziţie mediană, comutatorul de pornire/oprire este blocat.

##

- Pentru pornirea sculei electrice, apasă comutatorul de pornire/oprire (10).

Lampa de lucru (14) se aprinde atunci când comutatorul de pornire/oprire (10) este apăsat uşor sau complet şi permite iluminarea zonei de lucru în condiţii de luminozitate nefavorabilă.

- Pentru oprirea sculei electrice, eliberează comutatorul de pornire/oprire (10).

La temperaturi scăzute, scula electrică va atinge puterea maximă de percuţie numai după un anumit timp de funcţionare.

##

Poţi regla progresiv turaţia/numărul de percuţii a/al sculei electrice conectate exercitând o apăsare mai puternică sau mai uşoară asupra comutatorului de pornire/oprire (10).

O apăsare uşoară a comutatorului de pornire/oprire (10) determină o turaţie joasă/un număr de percuţii mai mic. Turaţia/Numărul de percuţii creşte odată cu creşterea forţei de apăsare.