# Αλλαγή εξαρτημάτων

Με το τσοκ ONECHUCK μπορείτε να χρησιμοποιήσετε εξαρτήματα SDS plus, κυλινδρικά και εξαγωνικά εξαρτήματα απλά και άνετα χωρίς τη χρήση πρόσθετων εργαλείων ή την αλλαγή του τσοκ.

Το προστατευτικό κάλυμμα σκόνης (3) εμποδίζει σε μεγάλο βαθμό την διείσδυση της σκόνης τρυπήματος στην υποδοχή εξαρτήματος κατά τη διάρκεια της λειτουργίας. Προσέξτε κατά την τοποθέτηση του εξαρτήματος, να μην υποστεί ζημιά το προστατευτικό κάλυμμα σκόνης (3).

- Ένα χαλασμένο προστατευτικό κάλυμμα σκόνης πρέπει να αντικαθίσταται αμέσως. Συνίσταται η ανάθεση της αντικατάστασης σε μια υπηρεσία εξυπηρέτησης πελατών.

## Αλλαγή εξαρτήματος (SDS plus)

### Τοποθέτηση του εξαρτήματος SDS plus (βλέπε εικόνες B1−B2)

- Κρατήστε τον πίσω δακτύλιο (5) του τσοκ με το ένα χέρι σταθερά. Ανοίξτε με το άλλο χέρι την υποδοχή εξαρτήματος, περιστρέφοντας τον μπροστινό δακτύλιο (4) εντελώς.
- Καθαρίστε το άκρο σφήνωσης του εξαρτήματος SDS plus και λιπάντε το ελαφρά.
- Τοποθετήστε το εξάρτημα SDS plus περιστροφικά στην υποδοχή εξαρτήματος, μέχρι να ασφαλιστεί από μόνο του.
- Τραβήξτε το εξάρτημα, για να ελέγξετε την ασφάλιση.

Το εξάρτημα SDS plus λόγω συστήματος κινείται ελεύθερα. Έτσι, στην περιστροφή χωρίς φορτίο, το τρυπάνι δεν περιστρέφεται ακριβώς κυκλικά. Αυτό, όμως, δεν επιδρά στην ακρίβεια της τρύπας, επειδή κατά το τρύπημα το τρυπάνι αυτοκεντράρεται.

### Αφαίρεση του εξαρτήματος SDS plus (βλέπε εικόνα B3)

- Σπρώξτε τον πίσω δακτύλιο (5) προς τα πίσω και αφαιρέστε το εξάρτημα SDS plus.

## Αλλαγή εξαρτημάτων (κυλινδρικό στέλεχος, εξάγωνο)

### Τοποθέτηση του εξαρτήματος (βλέπε εικόνα C1)

Υπόδειξη: Μη χρησιμοποιείτε εξαρτήματα χωρίς SDS plus για τρύπημα με κρούση! Τα εργαλεία χωρίς SDS plus και τα αντίστοιχα τσοκ καταστρέφονται, όταν χρησιμοποιούνται για τρύπημα με κρούση.

Υπόδειξη: Χρησιμοποιείτε εξαρτήματα με κυλινδρικό στέλεχος ή εξάγωνο στέλεχος μόνο στη λειτουργία τρυπήματος.

- Μην κλείνετε το τσοκ, ενεργοποιώντας το ηλεκτρικό εργαλείο. Το τρυπάνι μπορεί να τιναχτεί έξω, υπάρχει κίνδυνος τραυματισμού.

Υπόδειξη: Χρησιμοποιείτε αποκλειστικά Εξαρτήματα με κυλινδρικό στέλεχος ή εξάγωνο στέλεχος με μια διάμετρο στελέχους από 6 έως 10 mm.

- Γυρίστε τον διακόπτη αναστολής κρούσης/περιστροφής (13) στη θέση «Τρύπημα».

- Κρατήστε τον πίσω δακτύλιο (5) του τσοκ με το ένα χέρι σταθερά. Ανοίξτε με το άλλο χέρι την υποδοχή εξαρτήματος, περιστρέφοντας τον μπροστινό δακτύλιο (4) τόσο, ώσπου να μπορεί να τοποθετηθεί το εξάρτημα.
- Τοποθετήστε το κυλινδρικό ή εξάγωνο εξάρτημα στο τσοκ.
- Κρατήστε τον πίσω δακτύλιο (5) με το ένα χέρι σταθερά και γυρίστε τον μπροστινό δακτύλιο (4) με το άλλο χέρι δυνατά στην κατεύθυνση του βέλους, μέχρι να ακουστεί ένα καθαρό κλικ.
- Ελέγξτε τη καλή προσαρμογή, τραβώντας το εξάρτημα.

Τοποθετήστε το εξάρτημα μόνο, όταν το ηλεκτρικό εργαλείο είναι απενεργοποιημένο.

### Αφαίρεση του εξαρτήματος (βλέπε εικόνα C2)

- Κρατήστε τον πίσω δακτύλιο (5) του τσοκ με το ένα χέρι σταθερά. Ανοίξτε με το άλλο χέρι την υποδοχή εξαρτήματος, περιστρέφοντας τον μπροστινό δακτύλιο (4). στην κατεύθυνση του βέλους, ώσπου να μπορεί να αφαιρεθεί το εξάρτημα.
- Αφαιρέστε το εξάρτημα.

- Μην ανοίγετε το τσοκ, ενεργοποιώντας το ηλεκτρικό εργαλείο. Το τρυπάνι μπορεί να τιναχτεί έξω, υπάρχει κίνδυνος τραυματισμού.