# การเริ่มต้นปฏิบัติงาน

##

ท่านสามารถเลือกโหมดทำงานของเครื่องมือไฟฟ้าด้วยสวิทช์หยุดกระแทก/หยุดหมุน (13)

- เมื่อต้องการเปลี่ยนโหมดทำงาน ให้กดปุ่มปลดล็อค (12) และหมุนสวิทช์หยุดกระแทก/หยุดหมุน (13) ไปยังตำแหน่งที่ต้องการจนได้ยินเสียงเข้าล็อค

หมายเหตุ: เปลี่ยนโหมดทำงานเฉพาะเมื่อเครื่องมือไฟฟ้าปิดสวิทช์อยู่เท่านั้น! มิฉะนั้นเครื่องมือไฟฟ้า‌อาจ‌ชำรุดได้

ตำแหน่งสำหรับ การเจาะตอก ในคอนกรีตหรือหิน

ตำแหน่งสำหรับ การเจาะ โดยไม่กระแทกในไม้ โลหะ เซรามิก และพลาสติก รวมทั้งการขัน การขันสกรู

##

ท่านสามารถใช้สวิทช์เปลี่ยนทิศทางการหมุน (8) เพื่อเปลี่ยนทิศทางการหมุนของเครื่องมือไฟฟ้า อย่างไรก็ตามหากสวิทช์เปิด-ปิด (10) ถูกกดอยู่จะไม่สามารถเปลี่ยนทิศทางการหมุน

- หมุนสวิทช์เปลี่ยนทิศทางการหมุน (8) เมื่อเครื่องหยุดนิ่งอยู่กับที่เท่านั้น

ตั้งทิศทางการหมุนสำหรับการเจาะและการเจาะกระแทกไว้ที่การหมุนทางขวาเสมอ

- การหมุนทางขวา: สำหรับการเจาะและการขันสกรูเข้าให้กดสวิทช์เปลี่ยนทิศทางการหมุน (8) ไปทางซ้ายจนสุด
- การหมุนทางซ้าย: สำหรับคลายหรือขันสกรูและน๊อตออกให้กดสวิทช์เปลี่ยนทิศทางการหมุน (8) ไปทางขวาจนสุด

หมายเหตุ: หากทิศทางการหมุนของสวิตช์อยู่ที่ตำแหน่งตรงกลาง สวิทช์เปิด-ปิดจะถูกปิดกั้น

##

- เปิดสวิทช์ เครื่องมือไฟฟ้าโดยกดสวิทช์เปิด-ปิด (10)

ไฟส่องบริเวณทำงาน (14) จะส่องสว่างเมื่อกดสวิทช์เปิด-ปิด (10) เบาๆ หรือเต็มที่ และช่วยเพิ่มความสว่างในบริเวณทำงานภายใต้สภาพแสงที่ไม่เอื้ออำนวย

- เมื่อต้องการปิดสวิทช์เครื่องมือไฟฟ้าให้ปล่อยนิ้วจากสวิทช์เปิด-ปิด (10)

หาก‌เครื่อง‌ทำงาน‌ภายใต้‌อุณหภูมิ‌ต่ำ เครื่อง‌จะเริ่ม‌ตอก/‌กระแทก‌เต็มที่‌หลังจาก‌เปิด‌เครื่อง‌ทำงาน‌ระยะ‌หนึ่ง‌แล้ว‌เท่านั้น

##

ท่านสามารถปรับอัตราความเร็ว/อัตรากระแทกของเครื่องมือไฟฟ้าที่เปิดสวิทช์ทำงานได้อย่างต่อเนื่อง ทั้งนี้ขึ้นอยู่กับแรงที่กดลงบนสวิทช์เปิด-ปิด (10)

กดสวิทช์เปิด-ปิด (10) เบาจะได้อัตราความเร็ว/อัตรากระแทกต่ำ กดสวิทช์แรงยิ่งขึ้นจะได้อัตราความเร็ว/อัตรากระแทกเพิ่มขึ้น