# Įrankių keitimas

ONECHUCK griebtuvas leidžia lengvai ir patogiai pakeisti SDS plus darbo įrankius, cilindrinius ir šešiabriaunius darbo įrankius nenaudojant papildomų įrankių ir nekeičiant griebtuvo.

Apsauginis nuo dulkių gaubtelis (3) neleidžia gręžimo metu kylančioms dulkėms patekti į įrankių įtvarą. Įdėdami įrankius saugokite, kad nepažeistumėte apsauginio nuo dulkių gaubtelio (3).

- Pažeistą apsauginį nuo dulkių gaubtelį būtina nedelsiant pakeisti. Tai atlikti rekomenduojame remonto tarnyboje.

## Įrankio keitimas (SDS plus)

### SDS plus darbo įrankio įstatymas (žr. B1−B2 pav.)

- Viena ranka tvirtai laikykite griebtuvo užpakalinę įvorę (5). Kita ranka sukdami priekinę įvorę (4) visiškai atidarykite įrankių įtvarą.
- Nuvalykite ir šiek tiek patepkite SDS plus darbo įrankio įstatomąjį galą.
- SDS plus darbo įrankį sukdami stumkite į įrankių įtvarą, kol jis savaime užsirakins.
- Patraukę įrankį atgal, patikrinkite, ar jis tinkamai užsifiksavo.

Dėl sistemos ypatumų įstatytas SDS plus darbo įrankis turi šiek tiek laisvumo. Todėl veikiant tuščiąja eiga, gali susidaryti radialinis nuokrypis. Tai neturi jokios įtakos gręžiamos kiaurymės tikslumui, nes gręžiant grąžtas centruojasi savaime.

### SDS plus darbo įrankio išėmimas (žr. B3 pav.)

- Patraukite užpakalinę įvorę (5) atgal ir išimkite SDS plus darbo įrankį.

## Įrankio keitimas (cilindrinis kotas, šešiabriaunis)

### Darbo įrankio įstatymas (žr. C1 pav.)

Nuoroda: įrankių be SDS plus nenaudokite gręžti su smūgiu! Gręžiant su smūgiu, įrankiai be SDS plus ir jų griebtuvas yra pažeidžiami.

Nuoroda: įrankius su cilindriniu kotu arba šešiabriauniu kotu naudokite tik tada, kai elektrinį įrankį eksploatuojate gręžimo režimu.

- Nenaudokite elektrinio įrankio įjungimo funkcijos griebtuvui uždaryti. Gali išlėkti grąžtas, iškyla sužalojimo pavojus.

Nuoroda: naudokite tik darbo įrankius su cilindriniu kotu arba šešiabriauniu kotu, kurio skersmuo nuo 6 iki 10 mm.

- Pasukite gręžimo-kirtimo režimų perjungiklį (13) į padėtį „Gręžimas“.

- Viena ranka tvirtai laikykite griebtuvo užpakalinę įvorę (5). Kita ranka sukdami priekinę įvorę (4) atidarykite įrankių įtvarą tiek, kad būtų galima įstatyti darbo įrankį.
- Cilindrinį ar šešiabriaunį darbo įrankį įstatykite į griebtuvą.
- Viena ranka tvirtai laikykite užpakalinę įvorę (5), o kita ranka sukite priekinę įvorę (4) rodyklės kryptimi, kol išgirsite spragtelėjimą.
- Patikrinkite, ar įrankis tvirtai įsistatė, t. y. jį patraukite.

Darbo įrankį įstatykite tik tada, kai elektrinis įrankis išjungtas.

### Darbo įrankio išėmimas (žr. C2 pav.)

- Viena ranka tvirtai laikykite griebtuvo užpakalinę įvorę (5). Kita ranka sukdami priekinę įvorę (4) rodyklės kryptimi atidarykite įrankių įtvarą tiek, kad būtų galima išimti darbo įrankį.
- Išimkite darbo įrankį.

- Nenaudokite elektrinio įrankio įjungimo funkcijos griebtuvui atidaryti. Gali išlėkti grąžtas, iškyla sužalojimo pavojus.