# Upute za rad

##

Pomoću graničnika dubine (17) možete odrediti željenu dubinu bušenja X.

- Pritisnite tipku za namještanje graničnika dubine (15) i umetnite graničnik dubine u dodatnu ručku (16).
  Rebra na graničniku dubine (17) moraju biti okrenuta prema dolje.
- Uvucite SDS plus radni alat do graničnika u prihvat alata SDS plus . Mogućnost pomicanja SDS plus radnog alata mogla bi inače dovesti do pogrešnog namještanja dubine bušenja.
- Izvucite graničnik dubine toliko da razmak između vrha svrdla i vrha graničnika dubine odgovara željenoj dubini bušenja X.

##

- Ako bi se radni alat ukliještio ili zaglavio, prekinut će se pogon do bušnog vretena. Električni alat uvijek čvrsto držite s obje ruke zbog sila koje se pritom pojavljuju i zauzmite stabilan položaj tijela.

- Isključite električni alat i otpustite radni alat ako se blokira električni alat. Pri uključivanju s blokiranim alatom za bušenje nastaju visoki reakcijski momenti.

##

Brzo isključivanje (KickBack Control) pruža bolju kontrolu nad električnim alatom i time povećava zaštitu korisnika, u usporedbi s električnim alatima bez funkcije KickBack Control. Električni alat će se isključiti u slučaju iznenadne i nepredvidive rotacije električnog alata oko osi svrdla.

- Za ponovno puštanje u rad otpustite prekidač za uključi‌vanje/isključivanje (10) i ponovno ga pritisnite.

Brzo isključivanje prikazuje se treperenjem radnog svjetla (14) na električnom alatu.

##

Integrirano prigušenje vibracija smanjuje vibracije koje nastaju.

- S električnim alatom ne radite dalje ako je oštećen prigušni element.

##

Konstantna elektronika održava konstantni broj okretaja u praznom hodu i u određenim uvjetima opterećenja. To jamči jednolični radni učinak.

##

- Električni alat stavite na maticu/vijak samo u isključenom stanju. Rotirajući radni alati mogu kliznuti.

Za uporabu bitova izvijača potreban vam je univerzalni držač sa SDS steznom drškom (18) ili univerzalni držač s cilindričnom ili šesterokutnom drškom (19).

## Umetanje univerzalnog držača sa SDS plus steznom drškom

- Očistite usadnik stezne drške i lagano ga podmažite.
- Umetnite univerzalni držač (18) uz okretanje u prihvat alata sve dok se sam ne blokira.
- Provjerite blokadu povlačenjem univerzalnog držača.
- Stavite bit izvijača u univerzalni držač (18). Koristite samo bitove izvijača koji odgovaraju glavi vijka.
- Za vađenje univerzalnog držača (18) gurnite čahuru za blokadu prema natrag i izvadite univerzalni držač iz prihvata alata.

## Umetanje univerzalnog držača s cilindričnom ili šesterokutnom drškom

- Umetnite univerzalni držač s cilindričnom ili šesterokutnom drškom (19). Pritom postupite kao kod umetanja radnog alata vidi Umetanje radnog alata (vidjeti sliku C1).
- Provjerite blokadu povlačenjem univerzalnog držača (19).
- Stavite bit izvijača u univerzalni držač (19). Koristite samo bitove izvijača koji odgovaraju glavi vijka.
- Za vađenje univerzalnog držača (19) postupite kao kod vađenja radnog alata vidi Vađenje radnog alata (vidjeti sliku C2).

##

Napomena: Da biste osigurali električni alat od pada, trebate upotrebljavati sredstvo za osiguranje od pada (21) prikladno za težinu sustava. Maksimalno dopuštena duljina sredstva za osiguranje od pada iznosi 1,8 m. Obavezno pazite na dopušteno područje pričvršćivanja (20) na električnom alatu.

Kao sredstvo za osiguranje od pada prvenstveno upotrebljavajte okrugli remen pričvršćen čvorom ili sredstvo za osiguranje od pada s amortizerom pada.

Pri pričvršćivanju sredstva za osiguranje od pada (21) obavezno se pridržavajte njegovih uputa za uporabu.

- Obavezno pričvrstite suprotnu stranu sredstva za osiguranje od pada na stabilnu strukturu (npr. zgradu ili skelu), a nikada na samog korisnika.
  Sredstvo za osiguranje od pada mora se slobodno pomicati i smije biti pričvršćeno isključivo na fiksnu graničnu točku (22) i u dopuštenom području pričvršćivanja (20) na električnom alatu.
  Odaberite fiksnu graničnu točku (22) tako da u slučaju pada električni alat može slobodno pasti u osigurač od pada, a da se pritom ne omota oko korisnika ili da ugrozi korisnika.
  Nikada nemojte upotrebljavati sredstvo za osiguranje od pada na električnom alatu s montiranom napravom za usisavanje .