# Szerszámcsere

A ONECHUCK fúrótokmány segítségével egyszerűen és kényelmesen, további szerszám használata, ill. a fúrótokmány cseréje nélkül cserélhet SDS plus betétszerszámokat, hengeres és hatlapú betétszerszámokat.

A (3) porvédő sapka üzem közben messzemenően meggátolja a fúrás során keletkező por behatolását a szemszámbefogó egységbe. A szerszám behelyezésekor ügyeljen arra, hogy ne rongálja meg a (3) porvédő sapkát.

- Ha egy porvédő sapka megrongálódott, azt azonnal ki kell cserélni. Azt javasoljuk, hogy a csere végrehajtásával bízzon meg egy Vevőszolgálatot.

## Szerszámcsere (SDS plus)

### Az SDS plus betétszerszám behelyezése (lásd B1−B2 ábra)

- Az egyik kezével tartsa szorosan a fúrótokmány hátsó hüvelyét (5). A másik kezével nyissa ki teljesen a szerszámbefogó egységet az első hüvely (4) elforgatásával.
- Tisztítsa meg és kissé zsírozza be az SDS plus betétszerszám bedugásra kerülő végét.
- Tegye be forgatva az SDS plus betétszerszámot a szerszámbefogó egységbe, amíg az magától be nem reteszelődik.
- A szerszám meghúzásával ellenőrizze a megfelelő reteszelést.

Az SDS plus betétszerszám a rendszer tulajdonságaiból adódóan szabadon mozoghat. Ezért üresjáratban a szerszám eltér a körkörös futástól. Ez nincs befolyással a furat pontosságára, mivel a fúró a fúrás során magától központozásra kerül.

### Az SDS plus betétszerszám kivétele (lásd B3 ábra)

- Tolja hátra a hátsó hüvelyt (5), és vegye ki az SDS plus betétszerszámot.

## Szerszámcsere (hengeres szár, hatlapú)

### A betétszerszám behelyezése (lásd a C1 ábrát)

Megjegyzés: Az SDS plus nélküli szerszámokat ne használja ütvefúrásra! Az SDS plus nélküli szerszámok és a fúrótokmányuk ütvefúrás közben megsérül.

Megjegyzés: Csak fúrás üzemmódban használjon hengeres szárral vagy hatlapú szárral rendelkező szerszámokat.

- Ne az elektromos kéziszerszám bekapcsolásával zárja a fúrótokmányt. A fúró kidobódhat, fennáll a sérülés veszélye.

Megjegyzés: Kizárólag 6–10 mm átmérővel rendelkező hengeres vagy hatlapú szárú betétszerszámot használjon.

- Fordítsa el a (13) ütés-/forgáskikapcsolót a „Fúrás“ helyzetbe.

- Az egyik kezével tartsa szorosan a fúrótokmány hátsó hüvelyét (5). A másik kezével nyissa annyira szét a szerszámbefogó egységet az első hüvely (4) elfor‌gatásával, hogy be lehessen helyezni a betétszerszámot.
- Helyezze be a fúrótokmányba a hengeres szárú, ill. hatlapú betétszerszámot.
- Az egyik kezével tartsa szorosan a fúrótokmány hátsó hüvelyét (5), és forgassa el az első hüvelyt (4) erőteljesen a másik kezével a nyíl irányába, míg egy egyértelmű kattanást nem hall.
- A szerszám meghúzásával ellenőrizze a szilárd rögzítését.

Csak akkor helyezzen be betétszerszámot, ha az elektromos kéziszerszám ki van kapcsolva.

### A betétszerszám kivétele (lásd a C2 ábrát)

- Az egyik kezével tartsa szorosan a fúrótokmány hátsó hüvelyét (5). A másik kezével nyissa annyira szét a szerszámbefogó egységet az első hüvely (4) nyíl irányába történő elfor‌gatásával, hogy ki lehessen venni a betétszerszámot.
- Vegye ki a betétszerszámot.

- Ne az elektromos kéziszerszám bekapcsolásával nyissa a fúrótokmányt. A fúró kidobódhat, fennáll a sérülés veszélye.