# Darbinstrumenta nomaiņa

Ar ONECHUCK urbjpatronu jūs varat vienkārši un ērti iestip‌rināt SDS plus nomaināmos darbinstrumentus, cilindriskā un sešstūra kāta nomaināmos darbinstrumentus nelietojot palīgrīkus un nenomainot urbjpatronu.

Putekļu aizsargs (3) novērš urbšanas procesā radušos putekļu iekļūšanu turētājaptverē. Iestiprinot darbinstrumentu, sekojiet, lai putekļu aizsargs (3) netiktu bojāts.

- Nodrošiniet, lai bojātais putekļu aizsargs tiktu nekavējoties nomainīts. Nomaiņu ieteicams veikt pilnvarotā klientu apkalpošanas iestādē.

## Darbinstruments SDS plus

### SDS plus darbinstrumenta iestiprināšana (skat. attēlus B1−B2)

- Stingri turiet urbjpatronas aizmugurējo noturaploci (5) ar vienu roku. Ar otru roku tveriet instrumentu turētāju, pilnībā pagriežot priekšējo noturaploci (4).
- Notīriet SDS plus nomaināmā darbinstrumenta kāta galu un nedaudz ieeļļojiet to.
- Nedaudz pagrozot, ievietojiet SDS plus nomaināmā darbinstrumenta kātu instrumenta stiprinājumā , līdz tas tur automātiski fiksējas.
- Pārbaudiet darbinstrumenta fiksāciju, nedaudz pavelkot to.

Sistēma paredz, ka SDS plus darbinstruments brīvi kustas. Šā iemesla dēļ darbinstruments tukšgaitā rotē ar zināmu radiālu ekscentritāti. Taču tas neietekmē darba precizitāti, jo urbšanas laikā darbinstruments automātiski centrējas.

### SDS plus darbinstrumenta izņemšana (attēls B3)

- Pabīdiet aizmugurējo noturaploci (5) uz aizmuguri un izņemiet SDS plus nomaināmo darbinstrumentu.

## Darbinstrumenta nomaiņa (cilindriskais kāts, sešstūra stienis)

### Nomaināmā darbinstrumenta iestiprināšana (skat. attēlu C1)

Norāde: nelietojiet darbinstrumentu bez SDS plus stip‌rinājuma triecienurbšanai! Triecienurbšanas laikā darbinstrumenti bez SDS plus stip‌ri‌nā‌juma un to iestiprināšanai paredzētās urbj‌pat‌ronas var tikt bojāti.

Norāde: izmantojiet instrumentus ar cilindrisko kātu vai sešstūra kātu tikai urbšanas darba režīmā.

- Neaizveriet ubjpatronu ar elektroinstrumenta iedarbināšanu. Urbis var tikt izsviests no savas stiprinājuma vietas; pastāv ievainojumu risks.

Norāde: izmantojiet tikai instrumentus ar cilindrisko kātu vai sešstūra kātu ar diametru no 6 mm līdz 10 mm.

- Pagrieziet darba režīma pārslēdzēju (13) stāvoklī „Urbšana“.

- Stingri turiet urbjpatronas aizmugurējo noturaploci (5) ar vienu roku. Ar otru roku atveriet instrumentu turētāju, pilnībā pagriežot priekšējo noturaploci (4) tik tālu, līdz ir iespējams ievietot nomaināmo darbinstrumentu.
- Ievietojiet cilindriskā vai sešstūra kāta nomaināmo darbinstrumentu urbjpatronā.
- Stingri turiet aizmugurējo noturaploci (5) ar vienu roku un spēcīgi grieziet tās priekšējo noturaploci (4) ar otru roku bultiņas virzienā, līdz noskan fiksatora klikšķis.
- Pārbaudiet darbinstrumenta fiksāciju, nedaudz pavelkot to ārā no urbjpatronas.

Ievietojiet nomaināmo darbinstrumentu tikai tad, ja elektroinstruments ir izslēgts.

### Nomaināmā darbinstrumenta izņemšana (skat. attēlu C2)

- Stingri turiet urbjpatronas aizmugurējo noturaploci (5) ar vienu roku. Ar otru roku atveriet instrumentu turētāju, pilnībā pagriežot priekšējo noturaploci (4) bultiņas virzienā līdz ir iespējams izņemt nomaināmo darbinstrumentu.
- Izņemiet darbinstrumentu.

- Neatveriet ubjpatronu ar elektroinstrumenta iedarbināšanu. Urbis var tikt izsviests no savas stiprinājuma vietas; pastāv ievainojumu risks.