# Menjava nastavka

Z vpenjalno glavo ONECHUCK lahko nastavke SDS plus ter nastavke z okroglim in šestrobim steblom uporabljate preprosto in udobno brez uporabe orodja ali menjave vpenjalne glave.

Pokrov za zaščito pred prahom (3) v veliki meri onemogoča, da bi prah, ki nastane pri vrtanju, med obratovanjem prodrl v vpenjalni sistem. Pri vstavljanju nastavka pazite na to, da ne poškodujete pokrova za zaščito pred prahom (3).

- Poškodovan ščitnik proti prahu je treba takoj zamenjati. Priporočamo, da zamenjavo opravi servisna delavnica.

## Menjava nastavka (SDS plus)

### Vstavitev nastavka SDS plus (glejte slike B1–B2)

- Zadnji obroček (5) vpenjalne glave trdno držite z eno roko. Z drugo roko povsem odprite vpenjalni sistem z vrtenjem sprednjega obročka (4).
- Očistite vsadni del nastavka SDS plus in ga rahlo namastite.
- Nastavek SDS plus vstavite v vpenjalni sistem tako, da ga pri tem zasukate, dokler se ne zaskoči.
- Povlecite nastavek in preverite, ali je dobro vpet.

Nastavek SDS plus je sistemsko prosto premičen. V prostem teku zato nastane odklon od krožnega teka. Vendar to ne zmanjša natančnosti izvrtine, saj se sveder pri vrtanju samostojno centrira.

### Odstranitev nastavka SDS plus (glejte sliko B3)

- Zadnji obroček (5) potisnite nazaj in odstranite nastavek SDS plus.

## Menjava nastavka (okroglo steblo, šestrob)

### Vstavljanje nastavka (glejte sliko C1)

Opomba: pribora brez sistema SDS plus ne uporabljajte za udarno vrtanje! Pribor brez sistema SDS plus in vpenjalna glava se pri udarnem vrtanju poškodujejo.

Opomba: Nastavke z okroglim ali šestrobim steblom uporabljajte le v načinu delovanja za vrtanje.

- Vpenjalne glave ne zapirajte z vklopom električnega orodja. Sveder se lahko izvrže, obstaja nevarnost telesnih poškodb.

Opomba: Uporabljajte izključno nastavke z okroglim ali šestrobim steblom premera 6–10 mm.

- Stikalo za zaporo udarjanja/vrtenja (13) zavrtite v položaj „Vrtanje“.

- Zadnji obroček (5) vpenjalne glave trdno držite z eno roko. Z drugo roko odprite vpenjalni sistem z vrtenjem sprednjega obročka (4) tako dolgo, da boste lahko vstavili nastavek.
- Nastavek z okroglim ali šestrobim steblom vstavite v vpenjalno glavo.
- Zadnji obroček (5) trdno držite z eno roko, z drugo roko pa močno zavrtite sprednji obroček (4) v smeri puščice, da se zasliši glasno preskakovanje.
- Povlecite nastavek in s tem preverite, ali je pravilno nasedlo.

Nastavek vstavite le, ko je električno orodje izklopljeno.

### Odstranjevanje nastavka (glejte sliko C2)

- Zadnji obroček (5) vpenjalne glave trdno držite z eno roko. Z drugo roko odprite vpenjalni sistem z vrtenjem sprednjega obročka (4) v smeri puščice, da boste lahko odstranili nastavek.
- Odstranite nastavek.

- Vpenjalne glave ne odpirajte z vklopom električnega orodja. Sveder se lahko izvrže, obstaja nevarnost telesnih poškodb.