# Promena alata

Pomoću ONECHUCK stezne glave možete jednostavno i brzo da koristite SDS plus nastavke, kao i cilindrične i šestougaone nastavke, bez upotrebe dodatnog alata ili promene stezne glave.

Zaštitni poklopac za prašinu (3) u velikoj meri sprečava prodiranje prašine od bušenja u prihvat za alat za vreme rada. Pazite pri upotrebi alata na to, da se zaštitni poklopac za prašinu (3) ne ošteti.

- Oštećen zaštitni poklopac od prašine odmah zamenite. Preporučuje se da ovo uradi servis.

## Zamena alata (SDS plus)

### Umetanje SDS plus nastavka (videti slike B1−B2)

- Jednom rukom držite zadnju čauru (5) stezne glave. Drugom rukom skroz okrenite prednju čauru (4) i tako otvorite prihvat za alat.
- Očistite utični kraj SDS plus nastavka i blago ga podmažite.
- Ubacite SDS plus nastavak u prihvat za alat okrećući ga tako da automatski bude blokiran.
- Prekontrolišite blokadu povlačenjem alata.

SDS plus nastavak je slobodno pokretljiv uslovljeno sistemom. Usled toga se u praznom hodu ne pojavljuje odstupanje u okretanju. Ovo nema nikakvog uticaja na preciznost otvora, pošto se burgija pri bušenju automatski centrira.

### Skidanje SDS plus nastavka (videti sliku B3)

- Povucite zadnju čauru (5) unazad i izvadite SDS plus nastavak.

## Zamena nastavka (cilindrična osovina, šestougao)

### Ubacivanje namenskog alata (videti sliku C1)

Napomena: Alate bez SDS plus sistema nemojte koristiti za udarno bušenje! Alati bez SDS plus sistema i stezna glava se oštećuju pri udarnom bušenju.

Napomena: Nastavke sa cilindričnom ili šestougaonom osovinom koristite samo u režimu rada Bušenje.

- Steznu glavu nemojte zatvarati uključivanjem električnog alata. Burgija može da izleti, zbog čega postoji opasnost od povrede.

Napomena: Koristite samo nastavke sa cilindričnom ili šestougaonom osovinom sa prečnikom osovine 6 do 10 mm.

- Okrenite prekidač za zaustavljanje udarnog/obrtnog rada (13) u položaj „Bušenje“.

- Jednom rukom držite zadnju čauru (5) stezne glave. Drugom rukom okrenite prednju čauru (4) tako da se nastavak može umetnuti.
- Nastavak sa cilindričnom odn. šestougaonom osovinom postavite u steznu glavu.
- Jednom rukom držite zadnju čauru (5), a drugom rukom snažno okrenite prednju čauru (4) u smeru strelice tako da se čuje klik.
- Prekontrolišite čvrsto naleganje povlačenjem alata.

Nastavak postavljajte samo kada je električni alat isključen.

### Uklanjanje nastavka (videti sliku C2)

- Jednom rukom držite zadnju čauru (5) stezne glave. Drugom rukom okrenite prednju čauru (4) u smeru strelice i tako otvorite prihvat za alat, tako da se nastavak može umetnuti.
- Skinite namenski alat.

- Steznu glavu nemojte otvarati uključivanjem električnog alata. Burgija može da izleti, zbog čega postoji opasnost od povrede.