# Työskentelyohjeita

##

Syvyydenrajoittimella (17) voit säätää haluamasi poraussyvyyden X.

- Paina syvyydenrajoittimen säätöpainiketta (15) ja asenna syvyydenrajoitin lisäkahvaan (16).
  Syvyydenrajoittimen (17) urituksen täytyy osoittaa alaspäin.
- Työnnä SDS plus -käyttötarvike käyttötarvikkeen SDS plus -pitimen pohjaan asti. Muuten säädät mahdollisesti väärän poraussyvyyden, koska SDS plus -käyttötarvike voi päästä siirtymään.
- Vedä syvyydenrajoitinta ulospäin, kunnes poranterän kärjen ja syvyydenrajoittimen kärjen välinen etäisyys vastaa haluamaasi poraussyvyyttä X.

##

- Jos käyttötarvike jumittuu, voimansiirto karaan katkeaa. Pidä sähkötyökalusta suurten vääntömomenttien takia aina kunnolla kiinni molemmilla käsillä ja seiso tukevassa asennossa.

- Sammuta sähkötyökalu ja irrota käyttötarvike, jos sähkötyökalu on jumittunut. Suuret reaktiomomentit aiheuttavat vaaran, jos käynnistät sähkötyökalun poranterän ollessa jumissa.

##

Toiminnan pikapysäytyksen (KickBack Control) ansiosta sähkötyökalun hallittavuus ja turvallisuus on parempi kuin KickBack Controlilla varustamattomissa sähkötyökaluissa. Sähkötyökalun toiminta katkeaa sähkötyökalun pyörähtäessä äkillisesti ja odottamatta porausakselin ympäri.

- Kun haluat ottaa työkalun uudelleen käyttöön, vapauta käynnistyskytkin (10) ja paina käynnistyskytkintä uudelleen.

Sähkötyökalun työvalon (14) vilkkuminen ilmoittaa toiminnan pikakatkaisusta.

##

Sisäänrakennettu tärinänvaimennus vaimentaa tärinää.

- Älä jatka sähkötyökalun käyttöä, jos vaimennusosa on vaurioitunut.

##

Vakioelektroniikka pitää kierrosluvun tasaisena joutokäynnillä ja tietyissä kuormitusolosuhteissa. Tämä varmistaa tasaisen sekoitustehon.

##

- Aseta sähkötyökalun ruuvauskärki mutteriin/ruuviin vain kun moottori on sammutettu. Pyörivät käyttötarvikkeet saattavat luiskahtaa irti ruuvista/mutterista.

Ruuvauskärkien käyttöä varten tarvitset SDS plus -varrella varustetun yleispitimen (18) tai lieriö- tai kuusiovarrella varustetun yleispitimen (19).

## SDS plus -kiinnitysvarrella varustetun yleispitimen asentaminen

- Puhdista kiinnitysvarren asennuspää ja voitele se ohuelti rasvalla.
- Asenna yleispidin (18) kiertävällä liikkeellä käyttötarvikkeen pitimeen, kunnes se lukkiutuu automaattisesti.
- Tarkista kunnollinen lukkiutuminen vetämällä yleispitimestä.
- Aseta ruuvauskärki yleispitimeen (18). Käytä vain ruuvin kantaan sopivia ruuvauskärkiä.
- Kun haluat irrottaa yleispitimen (18), siirrä lukkoholkkia taaksepäin ja ota yleispidin pois käyttötarvikkeen pitimestä.

## Lieriö- tai kuusiovarrella varustetun yleispitimen asentaminen

- Asenna lieriö- tai kuusiovarrella varustettu yleispidin (19) paikalleen. Toimi samalla tavalla kuin asentaessasi käyttötarvikkeen katso Käyttötarvikkeen asentaminen (katso kuva C1).
- Tarkista kunnollinen lukkiutuminen vetämällä yleispitimestä (19).
- Aseta ruuvauskärki yleispitimeen (19). Käytä vain ruuvin kantaan sopivia ruuvauskärkiä.
- Kun haluat irrottaa yleispitimen (19), toimi samalla tavalla kuin käyttötarvikkeen irrotuksessa katso Käyttötarvikkeen irrottaminen (katso kuva C2).

##

Huomautus: sähkötyökalun putoamisen estämiseksi pitää käyttää järjestelmän painolle soveltuvaa putoamissuojainta (21). Putoamissuojaimen suurin sallittu pituus on 1,8 m. Kiinnityksessä on ehdottomasti huomioitava sähkötyökalussa oleva sallittu kiinnitysalue (20).

Käytä putoamissuojaimena mieluiten ankkuriompeleella vahvistettua hihnasilmukkaa tai putoamisen vaimentimella varustettua putoamissuojainta.

Noudata putoamissuojaimen (21) kiinnityksessä ehdottomasti suojaimen käyttöohjeita.

- Kiinnitä putoamissuojaimen toinen pää ehdottomasti tukevaan rakenteeseen (esim. seinään tai telineeseen) eikä missään tapauksessa työkalun käyttäjään.
  Putoamissuojaimen pitää sallia esteetön liike ja sen saa kiinnittää vain tukevaan kiinnityskohtaan (22) ja sähkötyökalussa olevaan sallittuun kiinnitysalueeseen (20) .
  Varmista tukevan kiinnityskohdan (22) valinnassa, että sähkötyökalu pääsee putoamistapauksessa putoamaan esteettömästi putoamissuojaimeen niin, ettei laite voi takertua käyttäjään tai vaarantaa hänen turvallisuuttaan.
  Älä missään tapauksessa käytä putoamissuojainta sähkötyökalussa, johon on asennettu pölynpoistotarvike .