# Výmena nástroja

So skľučovadlom ONECHUCK možno jednoducho a pohodlne používať pracovné nástroje SDS plus, cylindrické a šesťhranné pracovné nástroje bez použitia ďalších nástrojov alebo bez výmeny skľučovadla.

Ochranná manžeta (3) vo veľkej miere zabraňuje počas prevádzky náradia vnikaniu prachu z vŕtania do upínacej hlavy. Pri vkladaní nástroja dávajte pozor, aby sa ochranná manžeta (3) nepoškodila.

- Poškodenú ochrannú manžetu je potrebné ihneď vymeniť. Odporúčame, aby ste si to dali urobiť v autorizovanom servisnom stredisku.

## Výmena nástroja (SDS plus)

### Nasadenie vkladacieho nástroja SDS plus (pozri obrázky B1−B2)

- Jednou rukou pevne držte zadnú objímku (5) skľučovadla. Druhou rukou úplne otvorte upínanie nástroja otáčaním prednej objímky (4).
- Zasúvací koniec vkladacieho nástroja SDS plus vyčistite a jemne ho potrite tukom.
- Vkladací nástroj SDS plus nasaďte do upnutia nástroja jeho otáčaním tak, aby sa samočinne zaistil.
- Zaistenie skontrolujte potiahnutím za nástroj.

Vkladací nástroj SDS plus je voľne pohyblivý, čo je podmienené systémovo. Pri chode naprázdno tým vzniká odchýlka od presného kruhového pohybu. Na presnosť vrtu to však nemá vplyv, pretože vrták sa pri vŕtaní sám automaticky vycentruje.

### Vkladací nástroj SDS plus odoberte (pozri obr. B3)

- Zadnú objímku (5) posuňte dozadu a vkladací nástroj SDS plus vyberte.

## Výmena pracovného nástroja (valcovitá, šesťhranná stopka)

### Vkladanie pracovného nástroja (pozri obrázok C1)

Upozornenie: Na vŕtanie s príklepom nepoužívajte nástroje bez SDS plus! Nástroje bez SDS plus a ich skľučovadlo sa pri vŕtaní s príklepom poškodia.

Upozornenie: Nástroje s valcovitou alebo šesťhrannou stopkou používajte iba pri pracovnom režime vŕtanie.

- Skľučovadlo nezatvárajte zapnutím elektrického náradia. Vrták môže vyletieť, hrozí nebezpečenstvo poranenia.

Upozornenie: Používajte výlučne pracovné nástroje s valcovitou alebo šesťhrannou stopkou s priemerom stopky od 6 do 10 mm.

- Prepínač pracovných režimov (13) otočte do polohy „Vŕtanie“.

- Jednou rukou pevne držte zadnú objímku (5) skľučovadla. Druhou rukou otvorte upínanie nástroja otáčaním prednej objímky (4) tak, aby sa dal nasadiť pracovný nástroj.
- Nasaďte valcovitý alebo šesťhranný pracovný nástroj do skľučovadla.
- Jednou rukou pevne držte zadnú objímku (5) a druhou rukou silno otočte prednú objímku (4) v smere šípky tak, aby bolo počuť jasné cvaknutie.
- Skontrolujte správne upevnenie potiahnutím za pracovný nástroj.

Pracovný nástroj nasadzujte iba vtedy, keď je elektrické náradie vypnuté.

### Vyberanie pracovného nástroja (pozri obrázok C2)

- Jednou rukou pevne držte zadnú objímku (5) skľučovadla. Druhou rukou otvorte upínanie nástroja otáčaním prednej objímky (4) v smere šípky tak, aby sa dal pracovný nástroj odobrať.
- Odoberte pracovný nástroj.

- Skľučovadlo neotvárajte zapnutím elektrického náradia. Vrták môže vyletieť, hrozí nebezpečenstvo poranenia.