# Uvedenie do prevádzky

##

Pomocou prepínača pracovných režimov (13) zvoľte pracovný režim elektrického náradia.

- Na zmenu pracovného režimu stlačte uvoľňovacie tlačidlo (12) a prepínač pracovných režimov (13) otáčajte do želanej pozície, kým sa počuteľne nezaistí.

Upozornenie: Pracovný režim meňte len pri vypnutom elektrickom náradí! Inak by sa mohlo elektrické náradie poškodiť.

Poloha na vŕtanie s príklepom do betónu alebo kameňa

Poloha na vŕtanie bez príklepu do dreva, kovu, keramiky a plastu a na skrutkovanie

##

Prepínačom smeru otáčania (8) môžete meniť smer otáčania elektrického náradia. Nie je to však možné vtedy, keď je stlačený vypínač (10).

- Prepínač smeru otáčania (8) aktivujte len na zastavenom elektrickom náradí.

Na vŕtanie s príklepom a na vŕtanie nastavte vŕtačku vždy na pravobežný chod.

- Pravobežný chod: Na vŕtanie a zaskrutkovávanie skrutiek zatlačte prepínač smeru otáčania (8) doľava až na doraz.
- Ľavobežný chod: Na uvoľnenie, resp. vyskrutkovanie skrutiek a matíc zatlačte prepínač smeru otáčania (8) doprava až na doraz.

Upozornenie: Ak je prepínač smeru otáčania umiestnený v strednej polohe, vypínač je zablokovaný.

##

- Elektrické náradie zapnete stlačením vypínača (10).

Pracovné svetlo (14) svieti pri mierne alebo úplne stlačenom vypínači (10) a umožňuje osvetlenie pracovnej oblasti pri nepriaznivých svetelných podmienkach.

- Na vypnutie elektrického náradia uvoľnite vypínač (10).

Pri nízkych teplotách dosiahne elektrické náradie plný príklepový/sekací výkon až po určitom čase.

##

Otáčky/príklepy zapnutého elektrického náradia môžete plynulo regulovať tým, do akej miery stláčate vypínač (10).

Mierny tlak na vypínač (10) vyvolá nízke otáčky/príklepy. So zvyšovaním tlaku sa počet otáčok/frekvencia príklepu zvyšujú.