# Zamjena alata

Pomoću ONECHUCK stezne glave možete jednostavno i lako upotrebljavati SDS plus radne alate, cilindrične i šesterokutne radne alate bez uporabe dodatnih alata ili zamjene stezne glave.

Tijekom rada kapa za zaštitu od prašine (3) u znatnoj mjeri sprječava prodiranje prašine od bušenja u prihvat alata. Pri umetanju alata pazite da se ne ošteti kapa za zaštitu od prašine (3).

- Oštećenu kapu za zaštitu od prašine treba odmah zamijeniti. Preporučuje se da taj posao obavi servis.

## Zamjena alata (SDS plus)

### Umetanje SDS plus radnog alata (vidjeti slike B1–B2)

- Čvrsto držite stražnju čahuru (5) stezne glave jednom rukom. Drugom rukom potpuno otvorite prihvat alata okretanjem prednje čahure (4).
- Očistite usadnik SDS plus radnog alata i lagano ga podmažite.
- Umetnite SDS plus radni alat uz okretanje u prihvat alata sve dok se sam ne blokira.
- Provjerite blokadu povlačenjem alata.

Uvjetovano sustavom, SDS plus radni alat je slobodno pomičan. Zbog toga kod praznog hoda nastaje odstupanje od okruglosti. To nema nikakav učinak na točnost izbušene rupe jer se svrdlo kod bušenja samo centrira.

### Vađenje SDS plus radnog alata (vidjeti sliku B3)

- Gurnite stražnju čahuru (5) prema natrag i izvadite SDS plus radni alat.

## Zamjena alata (cilindrična, šesterokutna drška)

### Umetanje radnog alata (vidjeti sliku C1)

Napomena: Alate bez SDS plus ne koristite za bušenje čekićem! Alati bez SDS plus i njihova stezna glava mogu se oštetiti prilikom bušenja čekićem.

Napomena: Upotrebljavajte alate s cilindričnom ili šesterokutnom drškom samo u načinu rada Bušenje.

- Ne zatvarajte steznu glavu uključivanjem električnog alata. Svrdlo se može izbaciti, postoji opasnost od ozljede.

Napomena: Isključivo upotrebljavajte radne alate s cilindričnom ili šesterokutnom drškom promjera drške od 6 do 10 mm.

- Okrenite prekidač za zaustavljanje udaraca/rotacije (13) u položaj „Bušenje“.

- Čvrsto držite stražnju čahuru (5) stezne glave jednom rukom. Drugom rukom otvarajte prihvat alata okretanjem prednje čahure (4) sve dok ne možete umetnuti radni alat.
- Stavite cilindrični ili šesterokutni radni alat u steznu glavu.
- Čvrsto držite stražnju čahuru (5) jednom rukom i drugom rukom snažno okrenite prednju čahuru (4) u smjeru strelice tako da se može čuti klik.
- Provjerite čvrst dosjed povlačenjem alata.

Umetnite radni alat samo kada je električni alat isključen.

### Vađenje radnog alata (vidjeti sliku C2)

- Čvrsto držite stražnju čahuru (5) stezne glave jednom rukom. Drugom rukom otvarajte prihvat alata okretanjem prednje čahure (4) u smjeru strelice sve dok ne možete izvaditi radni alat.
- Izvadite radni alat.

- Ne otvarajte steznu glavu uključivanjem električnog alata. Svrdlo se može izbaciti, postoji opasnost od ozljede.